Foto: Alfa-bank Argentina terma jamoasi va «Barselona» futbol klubi o‘yinchisi Lionel Messi Alfa-bankning 2018 yilgi yuziga aylandi. Bu haqda RBK xabar berdi. Avvalroq rossiyalik sport jurnalisti Nobel Arustamyan tvitterdagi sahifasida shu haqda aytib o‘tgandi. «Demak, Messi Rossiyaga yanada yaqinroq bo‘ldi», - deya yozgan u. Jurnalistning qayd etishicha, futbolchi endilikda «Alfa-bankning yuzi». Bu tashkilot Rossiyada bo‘lib o‘tadigan futbol bo‘yicha 2018 yilgi jahon chempionatining rasmiy banklaridan biri sanaladi. Bunga qadar Messining Alfa-bank logotipidagi futbolkada o‘tirgani tasvirlangan fotosuratini Life o‘z Telegram-kanalida e’lon qilgandi.